Xaime Barreiro

Manuel Jaime Barreiro Gil, nado en Freixeiro (Santa Comba) o 18 de agosto de 1951, é un economista e político galego.

 Traxectoria 
Licenciouse en Ciencias Económicas e Empresariais na Universidade de Santiago de Compostela, acadando posteriormente o doutoramento. Foi membro durante breve tempo de Voces Ceibes. Durante ese tempo era coñecido como "O Chuspe".

Dirixente do PSG, foi un dos que se incorporou ao PSdeG trala aprobación da constitución. Foi senador de 1982 a 1996 pola provincia da Coruña. Foi presidente do Grupo Parlamentario Socialista do Senado e membro da Unión Parlamentaria Internacional e das Asembleas Parlamentarios do Consello de Europa, a Organización do Tratado do Atlántico Norte, a Unión Europea Occidental e a Organización para a Seguridade e a Cooperación Económica.

Foi decano da Facultade das Ciencias Económicas e Empresariais da USC entre o 2003 e o 2007, impartindo na actualidade docencia na área de Historia e Institucións Económicas.

 Obras 
Población, propiedad de la tierra y formación del mercado agrario en Galicia 1900-1930, 1983.
Prosperidade e atraso en Galicia durante o primeiro terzo do século XX, 1990.
As raiceiras históricas do cooperativismo agrario en Galicia, 2013

 Véxase tamén 
 Bibliografía 

 Outros artigos 
 Lista de senadores galegos desde a Transición
 Ligazóns externas 
Ficha no Senado
Ficha en Santa Comba na memoria

Categoría:Políticos do PSdeG-PSOE
Categoría:Senadores pola Coruña
Categoría:Voces Ceibes
Categoría:Nados en Santa Comba
Categoría:Nados en 1951
Categoría:Personalidades de Galicia sen imaxes
Categoría:Alumnos da Universidade de Santiago de Compostela